sit 4 taeg bini jetzt in Nicaragua und as gfallt miar uh guat! Nicaragua isch im verglich zu Guateamla und Honduras sogar no aermer... aber haet a fasziniarendi gschicht: d'unterdrueckig durch mehreri regime vonara diktator-dynastie, dr ueblichi ifluss vo da USA (wia ueberall in Mittelamerika), dia erfolgrich revolution im johr 1979 (as haet in dem johr also meh als nu eis weltwichtigs grossereignis - mini geburt - geh ;-)) und dr  buergerkriag (bis 1990) haend ihri spura hinterloh. und d'revolution lebt no immer! sigs in dr disco oder suscht aswo, dia bescht stimmig isch wenn dia revolutionaera liader gspielt werden (und dia werden immer gspielt). Und dia rot-schwarz fahna vo da revolutionaera wehen in León no immer ueber dr stadt. as isch as bitz wia in Kuba... das johr gits no aswenn a grosses feschtli do, ds'30. jubilaeum noch da revolution wird gfieret.  sit geschter bini in Granada, d'konkurrenz-stadt vo León. Do isch as  scho touristischer und d'stadt isch meh ussaputzt. dafuer haets au viel meh bettlendi luet und huet hani wieder amol as bitz da pestalozzi gspielt. han am morga da 8-joehrig Carlos kennaglernt und well er erscht am nomittag schual haet haet er mi ueberall anabegleitet ;-) miar sind denn go zmittag essa und as glace hani ihm no kauft. kum isch er weg gsi hani 2 neui begleiter ka, d'Berta und da Rodrigo! mit ihna bini au oepis go trinka und sie haend miar d'stadt zeigt. dafuer hani ihna popcorn kauft, guata deal  gsi ;-) an da markt bini no, recht gross! und zu minem erstuuna bini dia einzig touristin gsi, aber aso gfallts miar :-) im supermarkt bini au no schnell gsi, doet haend alli mitarbeiter gsichtsmaskena aka, as haet wieder an neua fall vor schwie-grippa geh, das hoert do glaub nia uf...  schoen sind sie halt scho, dia kolonialstaedt mit am zentrala park, da palma und da schoena hueser und kathedrala! a cools hostel hani gfunda, i duscha zwor mit kaltem wasser dafuer aber unter freiem himmel, herrlich!!  und immer mit as paar geckos als zuaschauer ;-) do isch wieder viel heisser als in Guatemala und bis jetzt haets no nia gregnet, perfekts klima :-)  mora gohts witer uf d'Isla de Ometepe, das isch a Vulkaninsla im grossa Sueasswasser-See vo Nicaragua.